Mig centenar d’equips de secundària de Castelló participen en el projecte «Vigilants del sòl» de la Fundació Ibercivis amb l’UJI com a ambaixadora



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2024/2/vigilants-del-sol/&url=/com/investigacio/arxiu/noticies/2024/2/vigilants-del-sol/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2024/2/vigilants-del-sol/&url=/com/investigacio/arxiu/noticies/2024/2/vigilants-del-sol/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2024/2/vigilants-del-sol/&url=/com/investigacio/arxiu/noticies/2024/2/vigilants-del-sol/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2024/2/vigilants-del-sol/&url=/com/investigacio/arxiu/noticies/2024/2/vigilants-del-sol/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Mig centenar d’equips de secundària de Castelló participen en el projecte «Vigilants del sòl» de la Fundació Ibercivis amb l’UJI com a ambaixadora

17/05/2024 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

![Imatge aèria del campus](//static.uji.es/templates/uji2016_plantillas/static/images/campusaerea.jpg)

[Acceptar galetes de tercers](#)

[Veure el vídeo en YouTube](https://www.youtube.com/embed/CYHCmLjpwjY)

La participació s’estén a centres de Borriana, Borriol, Onda, Sagunt, Castelló de la Plana, Nules, Torreblanca, Benicàssim, Segorbe, Benicarló, l’Alcora, Almassora, Atzeneta, Vilafranca, Betxí i Vila-real.

La Unitat de Divulgació Científica i Ciència Ciutadana de la Universitat Jaume I de Castelló ha repartit més de mig centenar de *kits* en 31 centres educatius i entitats de tota la província que participen en la recollida de mostres del projecte «Vigilants del sòl», una iniciativa de ciència ciutadana de la Fundació Ibercivis i el Centre d’Investigació i Tecnologia Agroalimentària d’Aragó, de la que la Universitat Jaume I s'ha convertit en ambaixadora de nou al territori castellonenc.

El personal de la Unitat de Divulgació Científica i Ciència Ciutadana, coordinat pel professor Lluís Martínez, ha repartit durant els mesos de desembre i gener els *kits* de treball, integrats per aigua oxigenada, un cilindre, un mall, una pala i tres indicadors de pH, en centres de Borriana, Borriol, Onda, Sagunt, Castelló de la Plana, Nules, Torreblanca, Benicàssim, Segorbe, Benicarló, l’Alcora, Almassora, Atzeneta, Vilafranca, Pot de Sagunt, Betxí i Vila-real, molts dels quals han participat en un taller explicatiu celebrat a l’UJI amb personal d’Ibercivis.

Durant el taller, els participants han pogut conèixer la importància de conservar i mantenir la salut del sòl per a un futur sostenible. S’ha repassat el procediment per la recollida de mostres i com compartir les dades recollides per a la seua posterior anàlisi. Aquesta és la segona vegada que la Universitat Jaume I de Castelló fa d’ambaixadora de la Fundació Ibercivis en un projecte de ciència ciutadana. En la primera, els participants van estudiar la qualitat de l’aire del seu entorn a través de la cura durant tres mesos d’una planta de maduixa, en concret, la presència de metalls pesants en les seues fulles, algunes de les quals van ser enviades per a la seua anàlisi.

**CIÈNCIA CIUTADANA**

El sòl és una mescla de minerals, aire, aigua i matèria orgànica, un dels recursos naturals més dinàmics i importants del planeta. Gaudeix de bona salut quan és capaç de funcionar com un ecosistema viu que manté plantes, animals i éssers humans i augmenta la seua resistència al canvi climàtic. El projecte «Vigilants del sòl» vol conèixer la salut del sòl d’Espanya i per això necessita l'ajuda de la ciutadania per a recollir mostres de tota la geografia espanyola.

Els participants en el projecte s’encarregaran d’arreplegar mostres de sòl del seu entorn, que també analitzaran per a conèixer-ne l'estat de salut. Els indicadors per al diagnòstic són el seu índex de cobertura, la compactació, la capacitat d’infiltració d’aigua, el pH, la diversitat de macrofauna i la presència de cucs de terra i de matèria orgànica. Els resultats obtinguts en cada zona geogràfica serviran per a elaborar un mapa nacional.

El projecte ha obert la participació als centres educatius a partir d’educació secundària, però també ha previst la recol·lecció de dades en zones rurals i busca la participació d’un públic adult, fins i tot persones de la tercera edat. Compta amb una App, Geonity, que permet incloure els resultats obtinguts i geoposicionar el lloc analitzat.

Les dades recopilades contribuiran a la creació d'un mapa nacional que mostrarà la salut del sòl a Espanya, i que estarà a l'abast de tots. Aquest mapa aportarà dades no sols a la comunitat científica, sinó també a la mateixa ciutadania. D'aquesta manera, el projecte complirà el seu objectiu d'empoderar la ciutadania cap a una major participació en la presa de decisions socials i polítiques més sostenibles en els seus entorns de vida.

Vigilants del Sòl està coordinat per la Fundació Ibercivis i el Centre de Recerca i Tecnologia Agroalimentària d'Aragó (CITA), i compta amb la col·laboració de la Fundació Espanyola de Ciència i Tecnologia (FECYT) del Ministeri de Ciència i Innovació. Ibercivis aporta la seua experiència en projectes de ciència ciutadana, assegurant una participació activa amb impacte social, i el CITA dirigeix la part científica, desenvolupant la metodologia i duent a terme l'anàlisi dels resultats. I permet que treballen juntes per a conscienciar sobre la importància del sòl: un recurs natural, no renovable, essencial per a la vida en la Terra i sovint subestimat.

Més informació: https://vigilantesdelsuelo.es

**Fotos**: Àlex Pérez i Carles Garcia

**Centres i entitats participants de Castellón**

**Col·legis**: La Salle de Benicarló (Benicarló), Liceo (Benicàssim), San Cristóbal i La Magdalena (Castelló de la Plana), Ntra. Sra. de la Consolación (Nules), Virgen del Carmen (Onda), María Inmaculada FEC (Sagunto) i Fundació Flors (Vila-real)

**IES**: Vila-roja (Almassora), Violant de Casalduch (Benicàssim), Betxí (Betxí), Llombai i Jaume I (Borriana), Borriol (Borriol), Bovalar, Francesc Ribalta, Penyagolosa i Joan Baptista Porcar (Castelló de la Plana), l'Alcalatén (L'Alcora), Gilabert de Centelles (Nules), El Torrelló i Serra d'Espadà (Onda), Nº 5 (Port de Sagunt), Alto Palancia (Segorbe), El Prat (Torreblanca) i Vilafranca (Vilafranca)

**CRA**: Penyagolosa (Atzeneta)

**FPA**: Centre Municipal de FPA (Nules)

**UJI**: Àrea de Didàctica de les Ciències Experimentals, amb estudiantat dels Graus en Mestre/a

**Entitats** Associació privada (Santa Magdalena de Polpís) i Taller de jóvenes del barrio de San Lorenzo - Cáritas (Castellón)

Informació proporcionada per:
[Servei de Comunicació i Publicacions](/serveis/scp/)

Qui som?

[Portada](/com/investigacio/cienciauji/)
[UCC+I](/serveis/scp/ucc/)

Difusió investigació

[Blog Ciència TV](/com/investigacio/arxiu/ciencia-uji-tv/)
[Butlletí Ciència UJI](/com/investigacio/arxiu/ciencia-uji/)
[Butlletí Horizon Europe](/com/investigacio/docs/butlleti-horizon-europe/)
[Comboi, un viatge per la ciència](/com/investigacio/docs/podcast-comboi-viatge-per-la-ciencia/)
[Notícies científiques](/com/investigacio/sumari/noticies/ )
[Notícies de fàcil lectura](/com/investigacio/docs/noticies-de-lectura-facil)
[Revista d’actualitat. Investigació](/com/revista/tematica/investiga/)
[Una finestra a la ciència](http://www.radio.uji.es/programa.php?id=46 )

Divulgació científica

[Experimenta UJI](/com/investigacio/docs/experimenta-uji/)
[Innobar, con b de bar (Espaitec)](https://espaitec.uji.es/podcast-innobar-con-b-de-bar/)
[Magacín «Humanes i Socials»](https://humanesisocials.uji.es)
[Projectes H2020](/com/investigacio/docs/butlleti-h2020/)
[Projectes i articles COVID-19](/com/investigacio/docs/estudis-articles-covid-19/)
[Research pitches](/com/investigacio/research-pitches/)
[The Conversation](/com/investigacio/docs/the-conversation/)
[UJI Divulga (Onda Cero)](/com/investigacio/docs/uji-divulga-onda-cero/)
[Vocabulari científic](/com/investigacio/docs/vocabulari-cientific/)

Projectes i estudis

[Projectes i estudis](/serveis/scp/ucc/projectes/)

Recursos d'interés

[Divulgateca](http://www.divulgateca.es)

Xarxes externes

[CRUE](https://www.crue.org/)
[FECYT](https://www.fecyt.es/es/info/que-son)
[RUVID](https://ruvid.org/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00